Боян Бойчев
Предначертание

chitanka.info

Луната — почти пълнолуние.

Нощ. И лунна пътека.

Шепот. Аз и ти. Среброструние.

Песента на всички морета.

Пътека от лунно сребро.

Сребърно разлюляно пространство.

Обичам те. Светло. До гроб.

Обичам те в магическо тайнство.

Морето. Брегът. Чакам те.

Хвърлям монета. Да се върнем

Заедно по пътеката, по телепатия

Да останем сакрално прегърнати.

Една звезда се откачи от небето,

Потърси лунния хоризонт

И начертала наша пътека,

Озарява черния небосклон.

Морето шепне приказки.

Сребърно разлюляно сияние.

Нали чрез смъртта си звездите

Сбъдват съкровени желания.

Всичко е писано. Предначертано.

Някъде там, на пътеката

Двамата тръгваме. Рамо до рамо

Под благослова на всички морета.

11–12.06.2000 г.

Несебър

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.